
REFERAT
Privind participarea Consiliului Local în calitate de coorganizator al manifestării "Memorial Cornel Balita  la gimnastică artistică băieţi", organizată de Clubul Sportiv Şcolar nr. 1

Referitor la solicitarea nr. SC2004 – 020683/ 26.11.2004 a Clubului Sportiv Şcolar nr.1 din Timişoara privind manifestarea „Memorial Cornel Baliţa la gimnastică artistică băieţi”, ce se va desfăşura în perioada 6-7 mai 2005, 
Având în vedere caracterul internaţional al competiţiei, cu gimnaşti provenind atât din ţară, cât şi din Germania, Cehia, Serbia şi Muntenegru, Slovenia, Ungaria, Croaţia, SUA şi Namibia
Având în vedere procesul verbal din data de 07.04.2005 al Comisiei de cultură, învăţământ, turism, sport şi culte,
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 
25 de milioane de lei, din cap.59.02 „Cultură, religie şi acţiuni sportive”- 590220 Activitatea sportivă


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

